පැන්ඩා

පැන්ඩා වලස් පවුලට (Ursidae) අයත් ක්ෂීරපායී සතෙකි. පැන්ඩා ගේ නිජභුමිය වන්නේ චීනය යි.

 විස්තරය 

පැන්ඩා ගේ ගැහැනු සතා වරකට එක් පැටවකු පමණක් දමයි. ඔවුහු මාර්තු සිට මැයි දක්වා වූ කාලය තුළ එක්වන අතර අගෝස්තු සැප්තැම්බර් මාසවල දී පැටවුන් බිහි කරති. අලුත උපන් කුඩා පැටවකුගේ බර 2 kg පමණ වේ. පැටවුන් ඇස් අරින්නේ දින 40 කට පසුව යි. යෝධ පැන්ඩාවුන්ට නිශ්චිත ලැගුම් පොළවල් නැත. එහෙත් අභිජනන සමයේ දී ඔවුහු ඉතා වෙහෙස මහන්සි වී පැටවුන් බිහිි කිරීමට සුදුසු බිලයක් තනති. එය තුළ සුව පහසුව පිණිස මෘදු ශාක පත්‍ර අතුරනු ලැබේ. යෝධ පැන්ඩා සිත් ගන්නා සුලු ගති ගුණවලින් හෙබි අහිංසක සතෙකි. උගේ මුහුණේ ඇත්තේ ළදරු පෙනුමෙකි. උගේ ගමන සිනා උපදවන සුලු යි. යෝධ පැන්ඩා දිනකට පැය දහයක් දොළහක් පමණ ආහාර ගැනීමේ නිරත වේ. ගස තලා දමන්නේ නැතිව උණ දළු හා කොළ ගලවා ගැනීමේ අපූරු හැකියාවක් ඌට ඇත.                                                                                                                                                                    
මේ බුහුටි බව ඌට ලැබී ඇත්තේ ඉදිරි ගාත්‍රාවල දිගු රෝමවලින් වැසුණු මාංශමය කොට්ට ඇති නිසා ය. යෝධ පැන්ඩාට නිශ්චිත දින චර්යාවක් නැත. දිවා කාලය පමණක් නොව රාත්‍රී කාලයට ද ඌ ආහාර සොයා සැරිසරයි. නිදා ගැනීමට හෝ විවේක ගැනීමට විශේෂ වේලාවක් නැත. මධ්‍යම රාත්‍රීයටත් උදෑසනටත් උන් වඩාත් ක්‍රියාකාරී ය. බාහිර බලපෑම් නැති විට මේ පැන්ඩා ගේ සියලු කටයුතු අලස ලෙස හෙමින් සීරුවේ සිදු කෙරේ. කෙනකු කලබල කළ හොත් ඌ ඉවතට දිවගොස් සැඟැවේ. එසේ කළ නො හැකි නම් ගසකට නැඟැ අතු රිකිලි අතර සැඟැවෙයි. වටාපිටාව නිහඬ හා නිශ්චල වූ විට පැන්ඩා ගසින් බැස බිමට පැමිණේ. ඇතැම් විට පැන්ඩාවුන් ගස්වල අතු මත නිඳා සිටිනු ද දැකිය හැකි යි.

සංරක්ෂණය
වඳවී යාමට ඔන්න මෙන්න කියා සිටි මේ සොඳුරු සත්ත්වයා ඉන් බේරා මතු පරපුර වෙනුවෙන් ආරක්ෂා කිරීම සඳහා ජාත්‍යන්තර ප්‍රජාවේ ද සහය ඇතිව චීන රජය ක්ෂණිකව පියවර ගත්තේ ය. යෝධ පැන්ඩාවන් සංරක්ෂණය කිරීම සඳහා වන පෙත් වෙන් කෙරුණු අතර උන් පිළිබඳව පුළුල් ලෙස අධ්‍යයනයක් ද සිදු කැරිණි. එම අධ්‍යයනය ප්‍රයෝජනයට ගෙන ගන්නා ලද පියවර නිසා අද වන විට චීනයේ යෝධ පැන්ඩා ගහණය වැඩෙමින් පැවැතීම වන සත්ත්ව ලෝලීන් ගේ සතුටට කරුණෙකි.

 වර්ගීකරණය 
 වංශ ප්‍රවේණිය 

 අමතර අවධානයට 

Giant pandas around the world
යෝධ පැන්ඩා ලැයිස්තුව
Panda tea
Pygmy giant panda
Wildlife of China
List of endangered and protected species of China

 මූලාශ්‍ර 

 භාහිර සබැඳි 

BBC Nature: Giant panda news, and video clips from BBC programmes past and present.
Panda Pioneer: the release of the first captive-bred panda 'Xiang Xiang' in 2006
WWF – environmental conservation organization
Pandas International  – panda conservation group
National Zoo Live Panda Cams – Baby Panda Tai Shan and mother Mei Xiang
Information from Animal Diversity
NPR News 2007/08/20 – Panda Romance Stems From Bamboo
 View the panda genome on Ensembl.
 Texts and pictures of the Panda exhibition at the Museum für Naturkunde Berlin 
iPanda-50: annotated image dataset for fine-grained panda identification on Github


Category:Mammals of China
Category:Endemic fauna of China
Category:Clawed herbivores
Category:Herbivorous mammals
Category:EDGE species
Category:Vulnerable animals
Category:Vulnerable fauna of Asia
Category:Articles containing video clips
Category:Species endangered by agricultural development
Category:Species endangered by logging
Category:Mammals described in 1869
Category:Taxa named by Armand David
Category:Ailuropodinae
Category:National symbols of China